CELEX: 32020R0596
Language: lv
Date: 2020-04-30 00:00:00
Title: Komisijas Īstenošanas regula (ES) 2020/596 (2020. gada 30. aprīlis), ar ko piešķir atbalstu par svaigas un atdzesētas vismaz astoņus mēnešus vecu liellopu gaļas privātu uzglabāšanu un iepriekš nosaka atbalsta apmēru

4.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 140/26
               
            
         KOMISIJAS ĪSTENOŠANAS REGULA (ES) 2020/596
         (2020. gada 30. aprīlis),
         ar ko piešķir atbalstu par svaigas un atdzesētas vismaz astoņus mēnešus vecu liellopu gaļas privātu uzglabāšanu un iepriekš nosaka atbalsta apmēru
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punktu un 223. panta 3. punkta c) apakšpunktu,
         ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (2) un jo īpaši tās 4. panta 2. punkta b) apakšpunktu,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (3) un jo īpaši tās 62. panta 2. punkta b) apakšpunktu,
         tā kā:
         
                     (1)
                  
                  
                     Covid-19 pandēmijas sakarā dalībvalstīs ieviestie plašie pārvietošanās ierobežojumi ir smagi ietekmējuši dažu kategoriju liellopu gaļas produktu (piemēram, pakaļējā ceturtdaļa, no kuras paredzēts izcirst dažādus steikam paredzētus gaļas gabalus) pārdošana viesmīlības un sabiedriskās ēdināšanas nozarei. Viesmīlības un sabiedriskās ēdināšanas nozare rada 70 % no Savienības iekšzemes pieprasījuma pēc dažādiem gaļas gabaliem, kas iegūti no liemeņa pakaļējām ceturtdaļām. Līdz ar to minētās pakaļējās ceturtdaļas tagad tiek izmantotas citiem liellopu gaļas produktiem, tāpēc cenas jau ir samazinājušās.
                  
               
                     (2)
                  
                  
                     Liellopu gaļas patēriņa modelis ir mainījies, kā rezultātā ir krasi samazinājies pieprasījums pēc noteiktiem liellopu gaļas produktiem. Tāpēc piedāvājuma un pieprasījuma nelīdzsvarotības dēļ liellopu gaļas nozarē ir vērojami tirgus darbības traucējumi. Tam ir būtiska negatīva ietekme uz nozares peļņu un Savienības lauksaimnieku finansiālo dzīvotspēju. Ja nebūs pasākumu šo tirgus traucējumu novēršanai, ir gaidāms, ka liellopu gaļas produktu cenas Savienībā kritīsies un lejupējais spiediens turpināsies.
                  
               
                     (3)
                  
                  
                     Plašie pārvietošanās ierobežojumi ir ietekmējuši arī darbaspēka pieejamību kautuvēs un pārtikas pārstrādē un samazinājuši transporta nozares un loģistikas jaudu.
                  
               
                     (4)
                  
                  
                     Pašreizējās grūtības un jo īpaši piedāvājuma un pieprasījuma nelīdzsvarotību liellopu gaļas tirgū var mazināt, uzglabājot pakaļējās ceturtdaļas, no kurām paredzēts iegūt produktus, kas lielākoties būtu domāti viesmīlības un sabiedriskās ēdināšanas nozarei.
                  
               
                     (5)
                  
                  
                     Lai samazinātu pašreizējo piedāvājuma un pieprasījuma nelīdzsvarotību, kas savukārt spiež uz leju visu liellopu gaļas produktu cenas, un lai atvieglotu grūtos tirgus apstākļus, ir lietderīgi piešķirt atbalstu par tādas svaigas vai atdzesētas gaļas privātu uzglabāšanu, kas iegūta no vismaz astoņus mēnešus veciem liellopiem.
                  
               
                     (6)
                  
                  
                     Komisijas Deleģētā regula (ES) 2016/1238 (4) un Komisijas Īstenošanas regula (ES) 2016/1240 (5) nosaka noteikumus par privātās uzglabāšanas atbalsta īstenošanu. Ja vien šajā regulā nav noteikts citādi, Deleģētās regulas (ES) 2016/1238 un Īstenošanas regulas (ES) 2016/1240 noteikumi būtu jāpiemēro arī atbalstam par tādas svaigas vai atdzesētas gaļas privātu uzglabāšanu, kas iegūta no vismaz astoņus mēnešus veciem liellopiem.
                  
               
                     (7)
                  
                  
                     Lai nodrošinātu ātru un elastīgu darbības sistēmu, atbalsta apmērs būtu jānosaka iepriekš. Saskaņā ar Regulas (ES) Nr. 1370/2013 4. pantu, ja privātās uzglabāšanas atbalstu nosaka iepriekš, par pamatu būtu jāņem uzglabāšanas izmaksas un citi attiecīgi tirgus elementi. Ir lietderīgi noteikt atbalstu par visu uzglabāšanas periodu, par pamatu ņemot izmaksas, kas rodas, produktus nododot uzglabāšanā un no tās izņemot, dienas izmaksas par uzglabāšanu saldētavā un daļēju kompensāciju par vērtības zudumu, kad svaigu vai atdzesētu liellopu gaļu sasaldē.
                  
               
                     (8)
                  
                  
                     Lai privātās uzglabāšanas atbalsts būtu efektīvs un reāli ietekmētu tirgu, atbalstu vajadzētu piešķirt tikai par tiem produktiem, kuri uzglabāšanā vēl nav nodoti. Šajā sakarā ir lietderīgi noteikt uzglabāšanas periodu.
                  
               
                     (9)
                  
                  
                     Administratīvās efektivitātes un vienkāršības labad būtu jānosaka minimālais produktu daudzums, par kuru var iesniegt pieteikumu.
                  
               
                     (10)
                  
                  
                     Lai garantētu pieteikuma nopietnību un nodrošinātu, ka pasākumam būs vēlamā ietekme uz tirgu, būtu jānosaka nodrošinājums.
                  
               
                     (11)
                  
                  
                     Covid-19 pandēmijas ierobežošanai ieviestie pasākumi var ietekmēt atbilstību Īstenošanas regulas (ES) 2016/1240 60. panta prasībām, kas reglamentē ar privātās uzglabāšanas atbalstu saistītas pārbaudes uz vietas. Ir lietderīgi dalībvalstīm, kuras skar minētie pasākumi, nodrošināt elastību, pagarinot periodu, kurā pārbauda nodošanu uzglabāšanā, vai šīs pārbaudes aizstājot ar citu relevantu pierādījumu izmantošanu un neprasot, lai tiktu veiktas neizziņotas pārbaudes. Tāpēc šīs regulas vajadzībām ir lietderīgi no noteiktiem Īstenošanas regulas (ES) 2016/1240 noteikumiem atkāpties.
                  
               
                     (12)
                  
                  
                     Īstenošanas regulas (ES) 2016/1240 42. panta 1. punkta b) apakšpunktā noteikts, ka dalībvalstīm Komisijai jāpaziņo par visiem pieņemamajiem pieteikumiem reizi nedēļā. Lai nodrošinātu atbalstam pieejamo summu pārredzamību, uzraudzību un pareizu pārvaldību, efektīvai shēmas pārvaldīšanai ir vajadzīgi biežāki paziņojumi.
                  
               
                     (13)
                  
                  
                     Lai panāktu tūlītēju ietekmi uz tirgu un veicinātu cenu stabilizēšanos, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (14)
                  
                  
                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO REGULU.
         
            1. pants
            Priekšmets un darbības joma
            
               1.   Šī regula paredz atbalstu par Regulas (ES) Nr. 1308/2013 17. panta pirmās daļas d) punktā minētās svaigas vai atdzesētas tādu liellopu gaļas privātu uzglabāšanu, kuru vecums ir astoņi mēneši vai vairāk (turpmāk “atbalsts”).
            
            
               2.   Ja vien šajā regulā nav paredzēts citādi, piemēro Deleģēto regulu (ES) 2016/1238 un Īstenošanas regulu (ES) 2016/1240.
            
         
         
            2. pants
            Atbilstīgie produkti
            
               1.   To produktu saraksts, par kuriem ir tiesības saņemt atbalstu, ir dots pielikumā.
            
            
               2.   Lai gaļa kvalificētos atbalstam, tā ir ar pienācīgi labu tirdzniecības kvalitāti un tās izcelsmes vieta ir Savienība. Produkts atbilst prasībām, kas noteiktas Deleģētās regulas (ES) 2016/1238 VI pielikuma III iedaļā.
            
            
               3.   Atbalstu piešķir tikai par tādiem svaigas vai atdzesētas vismaz astoņus mēnešus vecu liellopu gaļas daudzumiem, kas vēl nav nodoti uzglabāšanā.
            
         
         
            3. pants
            Pieteikumu iesniegšana un pieņemamība
            
               1.   Atbalsta pieteikumus var iesniegt no 2020. gada 7. maija.
            
            
               2.   Katrā pieteikumā atsaucas uz tiem produktiem, kas minēti pielikumā, un norāda attiecīgo uzbūves klasi.
            
            
               3.   Katram pieteikumam minimālais atbilstīgais daudzums ir 10 tonnas.
            
         
         
            4. pants
            Atbalsta apmērs un uzglabāšanas periods
            
               1.   Attiecīgie atbalsta apmēri par katru uzglabāšanas periodu ir norādīti pielikumā.
            
            
               2.   Līgumiskā uzglabāšana beidzas iepriekšējā dienā pirms produkta izņemšanas no noliktavas.
            
            
               3.   Atbalstu var piešķirt tikai par 90, 120 vai 150 dienu uzglabāšanas periodu.
            
         
         
            5. pants
            Nodrošinājums
            Ja privātās uzglabāšanas atbalsta pieteikums attiecas uz produktiem, par kuriem ir tiesības saņemt atbalstu, tad saskaņā ar Deleģētās regulas (ES) 2016/1238 4. panta b) punktu prasītā nodrošinājuma apmērs ir 100 EUR/t.
         
         
            6. pants
            Pārbaudes
            
               1.   Atkāpjoties no Īstenošanas regulas (ES) 2016/1240 60. panta 1. un 2. punkta, ja maksājumu aģentūra Covid-19 pandēmijas ierobežošanas pasākumu dēļ (turpmāk “pasākumi”) laikā nevar izpildīt minētās regulas 60. panta 1. un 2. punktā minētās pārbaudes, attiecīgā dalībvalsts drīkst
               
                           a)
                        
                        
                           60. panta 1. punkta pirmajā daļā minēto periodu pagarināt, lai šīs pārbaudes varētu veikt līdz 30 dienas pēc pasākumu beigām; vai
                        
                     
                           b)
                        
                        
                           periodā, kurā šie pasākumi ir piemērojami, minēto pārbaužu vietā izmantot relevantus pierādījumus, arī ģeomarķētus fotoattēlus vai citus pierādījumus elektroniskā formā.
                        
                     
            
               2.   Atkāpjoties no Īstenošanas regulas (ES) 2016/1240 60. panta 3. punkta pirmās daļas, ja maksājumu aģentūra pasākumu dēļ nevar veikt neizziņotas pārbaudes uz vietas, maksājumu aģentūrai nav pienākuma šīs neizziņotās pārbaudes veikt, kamēr pasākumi ir spēkā.
            
         
         
            7. pants
            Paziņojumi par pieprasītajiem daudzumiem
            Atkāpjoties no Īstenošanas regulas (ES) 2016/1240 42. panta 1. punkta b) apakšpunkta prasībām, to produktu daudzumus, par kuriem ir iesniegts pieņemams pieteikums, un saistīto informāciju dalībvalstis Komisijai paziņo šādi:
            
                        a)
                     
                     
                        katru pirmdienu ne vēlāk kā plkst. 12.00 (pēc Briseles laika) to produktu daudzumus, par kuriem pieņemami pieteikumi iesniegti iepriekšējās nedēļas ceturtdienā un piektdienā;
                     
                  
                        b)
                     
                     
                        katru ceturtdienu ne vēlāk kā plkst. 12.00 (pēc Briseles laika) to produktu daudzumus, par kuriem pieņemami pieteikumi iesniegti tās pašas nedēļas pirmdienā, otrdienā un trešdienā.
                     
                  
         
            8. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
         
            (2)  OV L 346, 20.12.2013., 12. lpp.
         
         
            (3)  OV L 347, 20.12.2013., 549. lpp.
         
         
            (4)  Komisijas 2016. gada 18. maija Deleģētā regula (ES) 2016/1238, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz valsts intervenci un privātās uzglabāšanas atbalstu (OV L 206, 30.7.2016., 15. lpp.).
         
            (5)  Komisijas 2016. gada 18. maija Īstenošanas regula (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (OV L 206, 30.7.2016., 71. lpp.).
      
      
         
            PIELIKUMS
            
               To produktu saraksts, par kuriem ir tiesības saņemt 2. panta 1. punktā minēto atbalstu, un 4. panta 1. punktā minētie attiecīgie atbalsta apmēri par katru uzglabāšanas periodu
            
            
                        Produktu muitas nomenklatūras kods (KN kods)
                     
                     
                        Produktu apraksts
                     
                     
                        Produktu uzbūves klase atbilstoši Regulas (ES) Nr. 1308/2013 IV pielikuma III iedaļai
                     
                     
                        Atbalsta apmērs par uzglabāšanas periodu
                        (EUR par tonnu)
                     
                  
                        90 dienas
                     
                     
                        120 dienas
                     
                     
                        150 dienas
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        ex 0201 20 50 
                     
                     
                        Sadalītas pakaļējās ceturtdaļas: ir pusliemeņa pakaļējās daļas ar visiem kauliem, cisku un muguras mīkstumu, ar vismaz trijām veselām vai sacirstām ribām, ar stilbu vai bez tā un ar pakrūti vai bez tās
                     
                     
                        S: izcila
                        E: teicama
                        U: ļoti laba
                        R: laba
                        O: vidēja
                     
                     
                        1 008 
                     
                     
                        1 033 
                     
                     
                        1 058